b'\n_START_ARTICLE_\nPaineilmatoimilaite\n_START_PARAGRAPH_\nPaineilmatoimilaite on s\xc3\xa4\xc3\xa4t\xc3\xb6venttiilin osa, joka muuntaa energiaa (yleens\xc3\xa4 paineilmaa) mekaaniseksi liikkeeksi. Liike voi olla joko py\xc3\xb6rimis- tai etenemisliikett\xc3\xa4 toimilaitteen tyypist\xc3\xa4 riippuen.\n_START_SECTION_\nToimintaperiaate\n_START_PARAGRAPH_\nPaineilmatoimilaite koostuu yleens\xc3\xa4 m\xc3\xa4nn\xc3\xa4st\xc3\xa4 tai kalvosta, joka tuottaa liikkeen vaatiman voiman. Se pit\xc3\xa4\xc3\xa4 ilman sylinterin yl\xc3\xa4osassa, jolloin ilmanpaine pystyy pakottamaan kalvon tai m\xc3\xa4nn\xc3\xa4n liikuttamaan venttiilin karaa tai k\xc3\xa4\xc3\xa4nt\xc3\xa4m\xc3\xa4\xc3\xa4n venttiinin sulkuelint\xc3\xa4. _NEWLINE_Venttiileille riitt\xc3\xa4\xc3\xa4 alhainen k\xc3\xa4ytt\xc3\xb6paine, ja ne yleens\xc3\xa4 kaksin- tai kolminkertaistavat voiman. Mit\xc3\xa4 suurempi m\xc3\xa4nn\xc3\xa4n koko on, sit\xc3\xa4 suurempi l\xc3\xa4ht\xc3\xb6paine voi olla. Suurempi m\xc3\xa4nt\xc3\xa4 hy\xc3\xb6dytt\xc3\xa4\xc3\xa4 my\xc3\xb6s ilmansy\xc3\xb6t\xc3\xb6n ollessa heikko, koska se mahdollistaa saman voiman heikommalla sy\xc3\xb6t\xc3\xb6ll\xc3\xa4. N\xc3\xa4m\xc3\xa4 paineet ovat riitt\xc3\xa4v\xc3\xa4n suuria murskaamaan putkessa olevat esineet. 100 kPa:n sy\xc3\xb6tt\xc3\xb6paineella voi nostaa helposti pienen auton (450 kg:aan asti), ja kyseess\xc3\xa4 on kuitenkin vain pieni ja yksinkertainen venttiili. Karan tarvitsemat voimat voivat olla kuitenkin liian suuria ja aiheuttaa karan hajoamisen. _NEWLINE_Paine siirtyy karaan, joka on yhdistetty venttiilin tulppaan, perhosventtiiliin yms. Suurvirtaus- tai suurpaineputkistoissa tarvitaan suurempia voimia, jotta toimilaite selviytyy paineen aiheuttamista voimista ja pystyy liikuttamaan venttiilin liikkuvia osia ohjatakseen aineen virtausta putkistossa. _NEWLINE_Venttiilin "ohjaussignaalina" on tulo, joka voi tulla erilaisilta mittalaitteilta, ja jokainen eri paine on eri s\xc3\xa4\xc3\xa4t\xc3\xb6arvo venttiilille. Signaali on tavallisesti 20-100 kPa. Venttiili voi ohjata esimerkiksi painetta s\xc3\xa4ili\xc3\xb6ss\xc3\xa4, jossa on tasainen ulosvirtaus ja muuttuva sis\xc3\xa4\xc3\xa4nvirtaus, joka muuttuu toimilaitteen ja venttiilin avulla. Painel\xc3\xa4hetin n\xc3\xa4ytt\xc3\xa4\xc3\xa4 s\xc3\xa4ili\xc3\xb6n paineen ja l\xc3\xa4hett\xc3\xa4\xc3\xa4 20-100 kPa:n ohjaussignaalin. 20 kPa:ta tarkoittaa, ett\xc3\xa4 s\xc3\xa4ili\xc3\xb6ss\xc3\xa4 ei ole painetta, ja 100 kPa tarkoittaa, ett\xc3\xa4 s\xc3\xa4ili\xc3\xb6ss\xc3\xa4 on enimm\xc3\xa4ispaine, mutta t\xc3\xa4m\xc3\xa4 voi vaihdella l\xc3\xa4hettimen kalibroinnista riippuen. Kun s\xc3\xa4ili\xc3\xb6n paine nousee, l\xc3\xa4hettimen l\xc3\xa4ht\xc3\xb6signaali kasvaa, ja t\xc3\xa4m\xc3\xa4n paineen kasvu l\xc3\xa4hetet\xc3\xa4\xc3\xa4n venttiilille, mik\xc3\xa4 saa venttiilin vet\xc3\xa4ytym\xc3\xa4\xc3\xa4n alasp\xc3\xa4in eli se alkaa sulkeutua. T\xc3\xa4ll\xc3\xb6in s\xc3\xa4ili\xc3\xb6\xc3\xb6n tuleva virtaus pienenee, mik\xc3\xa4 pienent\xc3\xa4\xc3\xa4 s\xc3\xa4ili\xc3\xb6n painetta, koska painetta poistuu s\xc3\xa4ili\xc3\xb6st\xc3\xa4 ulosvirtauksena. T\xc3\xa4t\xc3\xa4 kutsutaan suoraksi toimintaprosessiksi.'